**ikt.szám: ……../2021.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2021. augusztus 11- én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Kolonics Szilvia

 Tima Zoltán Ferenc

 Tóth Péter

 képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**21/2021.(VIII.11.) önkormányzati határozat**

Nagyacsád Község Önkormányzatának képviselő-testülete 2021. augusztus 11-i ülésének napirendjét az alábbiak szerint határozza meg:

1. Pályázati ügyek tárgyalása

Előadó: polgármester

1. 2022-2036 Gördülő Fejlesztési terv tárgyalása

Előadó: polgármester

1. …/2021. (..)a pénzbeli és természetbeni támogatásokról és az ezzel kapcsolatos eljárási szabályokról szóló 4/2021 (III.24.) önkormányzati rendelet módosításáról
2. Vegyes ügyek

Előadó: polgármester

**1)Pályázati ügyek tárgyalása**

**Előadó: polgármester**

Szalóky Nándor polgármester elmondja, hogy a Magyar Falu Programban megvalósítandó óvdafejlesztési pályázat kapcsán az árajánlatok beérkeztek, a legalacsonyabb összegű árajánlat elfogadását javasolja. Ismereti az árajánlatokat. Javasolja a Fer-szil Kft-vel a szerződés megkötését, az eszközök beszerzését pedig a Fair Play Trade Kft-től szerezze be.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**22/2021.(VIII.11.) önkormányzati határozat**

Nagyacsád Község Önkormányzatának Képviselő-testülete úgy döntött, hogy a 3296050090 irataz pályázat kapcsán

* szerződést köt Fer-Szil’09 Bau Kft-vel (8521 Nagyacsád, Széchenyi u. 14.) –val 8521 Nagyacsád, óvoda épület, tető felújítási munkálataira bruttó 12.678.684.- Ft összegben.
* A pályázatban szereplő eszközöket megvásárolja a Fair Play Trade Kft-től (1117 Budapest, Lokátor u. 7..) bruttó 509.360,005.- Ft összegben.
* Szerződést köt „Pallér Projekt” tervező és Kivitelező Irodával buttó 50.000.- ft összegben tervezési feladatokra.

Felelős:polgármester

Határidő:azonnal

Szalóky Nándor polgármester tájékoztatja a Képviselő-testületet, hogy orvosi eszköz beszerzésre is nyertünk támogatást.

Tóth Péter képviselő elmondja, hogy lehetne venni a váróba új székeket, mert régiek, elavultak.

Szalóky Nándor polgármester elmondja, hogy megnézi milyen állapotban vannak.

Szakács Balázsné alpolgármester elmondja, hogy a sárga csúszda le fog szakadni, elrepedt.

Szalóky Nándor polgármester elmondja, hogy megjavíttatja. Ha van ötlet új játékra, szívesen veszi, mert lehetne bővíteni a játszóteret.

Tima Zolátán képviselő javasolja, hogy a világítás legyen felszerelve a szalonna sütőhöz.

**2) 2022-2036 Gördülő Fejlesztési Terv tárgyalása**

**Előadó:polgármester**

Szalóky Nándor polgármester elmondja, hogy a Bakonykarszt Zrt. elkészítette a Gördülő Fejlesztési Tervet a 2022-2036 időszakra, mind a 26. sorszámú Nemesgörzsöny ivóvízellátó víziközmű-rendszer, mind a 76. sorszámú Nagyacsád szennyvízelvezető és –tisztító víziközmű-rendszer tekintetében.

Ismerteti a beruházási és pótlási terveket.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**23/2021. (VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 76. sorszámú, Nagyacsád szennyvízelvezető és –tisztító víziközmű-rendszer 2022-2036. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester megkérdezi, hogy 26. sorszámú Nemesgörzsöny ivóvízellátó víziközmű-rendszer tervével kapcsolatban van-e valakinek kérdése?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**24/2021. (VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 26. sorszámú Nemesgörzsöny ivóvízellátó víziközmű-rendszer 2022-2036. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**3)…/2021.(…)a pénzbeli és természetbeni támogatásokról és az ezzel kapcsolatos eljárási szabályokról szóló 4/2021.(III.24.) önkormányzati rendelet módosításáról**

**Előadó:polgármester**

Szalóky Nándor polgármester elmondja, hogy a szociális normatíva összege megengedi, hogy magasabb összegben határozza meg a beiskolázási és az óvodakezdési támogatás összegét. Javasolja, hogy a beiskolázási segély összege 20 ezer Ft-ra, az óvodakezdési támogatás összege 15 ezer Ft-ra emelkedjen.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2021.(VIII.12.) önkormányzati rendelete**

Nagyacsád község Önkormányzat Képviselő-testülete úgy döntött, hogy **a pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önkormányzati rendelet módosításáról** szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4) Vegyes ügyek**

Szalóky Nándor polgármester elmondja, hogy a 063/7 hrsz alatti ingatlan a Magyar Állam tulajdonában van. Írásban megkerestük őket, hogy szeretnénk az ingatlan tulajdonjogát megkapni építési teleknek. A válaszukban kérik a testület határozatát az ingatlanért felajánlott összegről. Meg kell keresni az Agroprodukt Zrt-t, akinek érvényes haszonbérlete van az ingatlanra, hogy mondjon le a további használatról. Megkérdezi, hogy milyen összeget ajánljon fel az önkormányzat az ingatlanért?

Javasolja az 1.000.000.- Ft vételárat.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**25/2021.(VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy meg kívánja vásárolni a Magyar Állam tulajdonát képező, természetben Nagyacsád 063/7 hrsz alatti szántó művelési ágú ingatlan 1/1 tulajdoni hányadát 1.000.000.- Ft azaz egymillió forint vételáron. Az ingatlan megvásárlásának célja építési telek kialakítása a Nagyacsád Község Önkormányzat Helyi Építési Szabályzatának megfelelően.

Felhatalmazza a polgármestert az ügylet megvalósításához szükséges valamennyi intézkedés megtételére, a szerződés aláírására.

Felelős: polgármester

Határidő:azonnal

Szalóky Nándor polgármester elmondja, hogy az útfelújításra a Belügyminisztériumtól elnyert összeg felhasználása kapcsán az árajánlatok beszerzésre kerültek. A legalacsonyabb összegű árajánlatot az Erőss Út Kereskedelmi és Szolgáltató Kft. adta. Ismerteti az árajánlatokat. Javasolja elfogadást.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**26/2021.(VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, szerződést köt az Erőss Út Kft-vel (3373 Besenyőtelek, Fenyő u. 8. Asz: 14859144-2-10) az árajánlatnak megfelelően bruttó 22.973.080.- Ft összegben a Nagyacsád, Dák út (256 hrsz), Névtelen út (31 és 56 hrsz), kivett országos közút (3 hrsz) aszfaltozási munkáira.

Felelős: polgármester

Határidő:azonnal

Szalóky Nándor polgármester elmondja, hogy piac építésére kíván benyújtani pályázatot az önkormányzat. Többször is körbejárták a lehetséges helyeket, a bejárásokon a testület egyhangúlak a kultúrház mögötti területet javasolta. Az önkormányzatnak nincs olyan területe, ahol megvalósítható az elképzelés. A játszótérnél a Hész szerint nem megvalósítható, a futball pálya melletti terület sem megfelelő. Ahhoz, hogy itt megvalósítható legyen, 258/2 hrsz valamint a szomszédos Petőék ingatlanának hátsó részére is szükség van. Egy lépésben nem megvalósítható az adásvétel és a telekrendezés, ezért első lépésben szükséges a 258/2 hrsz alatti ingatlan megvásárlása. Sajátos helyzet, hogy az övé az ingatlan, ezért mindenképpen készítetett saját költségen egy ingatlanbecslést, mely szerint az értéke 2.800.000.- Ft. Mivel közcélra kerül megvásárlásra,2.000.000.-Ft vételáron eladja az ingatlant. A döntésből érintettség miatt kéri kizárását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**27/2021.(VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy kizárja Szalóky Nándor polgármestert kizárja a szavazásból.

Felelős:alpolgármester

Határidő:azonnal

Szakács Balázsné alpolgármester javasolja, hogy a piac építéséhez szükséges területeket vásárolja meg az önkormányzat. Első körben a 258/2 hrsz alatti ingatlant kell megvásárolni, javasolja, hogy az ajánlott 2.000.000.- Ft vételáron vásárolja meg az ingatlant az önkormányzat.

Szakács Balázsné alpolgármester megkérdezi, hogy van-e valakinek kérdése, hozzászólása?

Szakács Balázsné alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2021.(VIII.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy megvásárolja Szalóky Nándor (8521 Nagyacsád, Deák u. 17., an: Vági Mária, szül: Pápa, 1968.02.11.) tulajdonát képező, 827 m2, kivett gazdasági épület és udvar művelési ágú 258/2 hrsz alatti ingatlant 2.000.000.- Ft, azaz kétmillió forint vételáron, egyben felhatalmazza Szakács Balázsné alpolgármestert a szerződés aláírására és a szükséges intézkedések megtételére.

Felelős: alpolgármester

Határidő:azonnal

Szalóky Nándor polgármester ismerteti a Nagyacsád Község Önkormányzat belső ellenőrzési jelentését . Elmondja, hogy a víziközmű vagyon nyilvántartásával van probléma, de keressük a megoldást a pontosításra.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**29/2021.(VIII.11.) önkormányzati határozat**

Nagyacsád Község Önkormányzatának Képviselő-testülete úgy döntött, hogy elfogadja 2021. évi belső ell. terv 1.és 2. pontja alapján Bocskay és Társa Bt. által megküldött belsőellenőrzési jelentést.

Felelős: polgármester

Határidő:azonnal

Szalóky Nándor polgármeser elmondja, hogy Magyarország Kormányának köszönhetően, a Modern Települések Fejlesztéséért Felelős Kormánybiztosés állami közfeladatot ellátó Nemzeti Művelődési Intézet lebonyolításában megvalósuló támogatás keretében lehetőség nyílik az ötezer fő vagy ez alatti lakosságszámú települési önkormányzatok számára rendezvényeik megvalósítására a Magyar Falu Program keretében.A támogatás célja az, hogy a koronavírus világjárványt követően ismét legyenek közösségi események, újrainduljon a közösségi és a kulturális élet Magyarország kisebb lélekszámú településein is. Javasolja a pályázat benyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**30/2021.(VIII.11.) önkormányzati határozat**

Nagyacsád Község Önkormányzatának Képviselő-testülete úgy döntött, hogy pályázatot nyújt be Nemzeti Közművelődési Intézet felé a Magyar Falu Programban meghirdetett az ötezer fő vagy ez alatti lakosságszámú települési önkormányzatok számára rendezvényeik megvalósítása című felhívásra. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester tájékoztatja a Képviselő-testületet, hogy az Itthon vagy-Nagyacsád Szeretlek! elnevezésű program szeptember 25 napján kerül megtartásra, melyen vadászati kiállítás is megrendezésre kerül.

Szalóky Nádor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. augusztus 11-i nyilvános ülést 20 óra 25 perckor berekeszti.

K.m.f.

Szalóky Nándor Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző